Publication: Magyar Közlöny
Issue: MK-2007-29 (Year: 2007, Number: 29)
Era: 2004-2010
Section: Melléklet az 1014/2007. (III. 13.) korm. határozathoz
Paragraph Index: 788

2007. február 2007/29. szám Tartalom I. II. III. IV. V. VI. 2007/29. szám I. Bevezetés 1. Jelen dokumentum a műsorterjesztés digitális átállásának kormányzati szintű stratégiai orientációját hivatott megalapozni. Ennek szükségességét elsődlegesen az indokolja, hogy a televíziózás és rádiózás digitalizálása bonyolult gazdasági és társadalmi hatású folyamat, amely a lakossági, szolgáltatói és kormányzati szektort egyaránt érinti, mivel • lényegében minden magyar háztartás a célcsoportja, • kibővíti az audiovizuális szolgáltatásválasztékot, • elősegítheti az információs társadalmi szolgáltatások terjedését, • jelentős szolgáltatói (adók, hálózat) és fogyasztói (dekóder, digitális vevőkészülék) beruházásokat tesz szükségessé • átrendezheti az analóg piaci erőviszonyokat és jövedelemfolyamatokat a hírközlési és a médiaszektorban, • gyorsítja az intézményi és szabályozási konvergencia-folyamatokat. 2. Szintén a stratégiai megalapozás szükségességére utal, hogy a digitális televíziózás bevezetése messze túlmutat a televíziós piac keretein; nem véletlen, hogy a digitális átállás előkészítése minden országban hosszas, politikai és szakmai vitáktól sem mentes folyamat. Ennek oka, hogy a digitális televíziózás - az általa kínált többletszolgáltatások révén és az analóg piaci viszonyokra gyakorolt hatása miatt - nem választható el a tágabb értelemben vett információs társadalom stratégiától, verseny- és a médiapolitikától.

Source: https://magyarkozlony.hu/hivatalos-lapok/3876849b7a974226c66375c0f8836d49ae032ca0/dokumentumok/3bce0e75037bf6db29c73dc883ca3de88dc68b54/letoltes